கேள்வி: தவறிய அழைப்பு பற்றி நீங்கள் என்ன அறிந்துள்ளீர்கள்?
பதில்: படிமம்:Icons8_flat_missed_call.svg தவறிய அழைப்பு (''Missed call'') என்பது ஒரு தொலைபேசி அழைப்பாகும். தொலைபேசியில் இருந்து அழைக்கும் நபர் வேண்டும் என்றே அழைக்கப்படும் நபர் அழைப்பை ஏற்கும் முன்னரே நிறுத்திவிடுவது. இதன் மூலம் முன்னமே ஒப்புக்கொள்ளப்பட்ட செய்தியினை இருவரும் பகிர்ந்துக்கொள்கின்றனர். இது ஒரு பிட் செய்தியிடலின் ஒரு வடிவமாகக் கொள்ளலாம். வளர்ந்து வரும் சந்தை நாடுகளில் தவறிய அழைப்புகளை அதிகம் பயன்படுத்துகின்றனர். அலைப்பேசியில் குறைந்த அளவு வெளிச்செல்லும் அழைப்புகளைக் கொண்ட பயனர்கள் இவ்வாறு அதிகம் பயன்படுத்துகின்றனர். அழைக்கப்படும் நபர் அழைப்பை ஏற்கும் முன்னரே அழைப்பு நிறத்தப்படுவதால் அழைக்கும் நபருக்கு எந்த செலவும் ஏற்படுவது இல்லை. இதனால் அழைக்கும் நபரின் அலைபேசியின் முன் செலுத்தப்பட்ட தொகை காக்கப்படுகிறது. சில நாடுகளில் ஒவ்வொரு தகவல்களுக்கும் ஒரு குறிப்பிட்ட வடிவத்தில் தவறிய அழைப்புகள் கொடுக்குமாறு செய்யப்பட்டுள்ளது. தவறிய அழைப்புகளை ஆப்பிரிக்கா சில நாடுகளில் பீப்பிங் என்றும் நைஜீரியா பிலாசிங் என்றும், பாகிஸ்தான் பிலாசுகால் என்றும், பிலிப்பைன்ஸ் நாட்டில் மிஸ்கால் என்றும் அழைக்கின்றனர். தவறிய அழைப்புகள் இந்தியாவில் குறிப்பாக முக்கியத்துவம் பெறுகிறது. தகவல்தொடர்பு முறையாக அவற்றின் பயன்பாட்டை விரிவுபடுத்துவதன் மூலம், அவை சந்தைப்படுத்தல் தகவல்தொடர்புகளின் ஒரு வடிவமாக ஏற்றுக்கொள்ளப்பட்டுள்ளன. இதில் பயனர்கள் குறிப்பிட்ட எண்களுக்கு "தவறிய அழைப்பு" கொடுத்தால் விளம்பரம் மற்றும் பிற உள்ளடக்கங்களைக் கொண்ட அழைப்பு அல்லது குறுஞ்செய்தியை திரும்பப் பெறலாம். திறன்பேசி மாறாக இந்தியாவில் அம்ச தொலைபேசிகள் இன்னும் பொதுவானவை என்ற நிலைமையைப் பயன்படுத்திக்கொள்ள மற்றும் பிற வகையான சேவைகளுக்கும் தவறிய அழைப்புகள் பயன்படுத்துகின்றன.
கேள்வி: தவறிய அழைப்பு - நியாயப்படுத்துதல் மற்றும் தாக்கம் பற்றி நீங்கள் என்ன அறிந்துள்ளீர்கள்?
பதில்: முன்கட்டணம் செலுத்தப்பட்ட அலைப்பேசி எண்கள் வளர்ந்து வரும் சந்தைகளில் பிரபலமாக உள்ளன. பிந்தைய கட்டண ஒப்பந்தங்களுடன் ஒப்பிடுகையில் முன் கட்டணச் சேவையின் செலவு குறைவு. முன் கட்டணத் திட்டங்களில் வெளிச்செல்லும் அழைப்புகளுக்கு குறிப்பிட்ட எண்ணிக்கையிலான நிமிடங்கள் ஒதுக்கப்படுகின்றன; தவறிய அழைப்பு இணைக்கப்படாததால், வெளிச்செல்லும் தொலைபேசி நிமிடங்கள் பயன்படுத்தப்படாமல் தகவல்களை தெரிவிக்க அவற்றைப் பயன்படுத்தலாம். தவறிய அழைப்புகள் மொழி தடையை கடந்து செல்கின்றன. ஏனெனில் அவை குரல் அல்லது உரையை கடத்த தேவையில்லை. இந்திய மேலாண்மை நிறுவனம் கோழிக்கோடு சந்தை மேலாண்மை பேராசிரியர் கியூர் புராணி, தவறிய அழைப்புகள் என்பது "சிக்கனமான மற்றும் பரந்த தகவல் தொடர்பு முறை" என்று குறிப்பிட்டார். தவறிய அழைப்பு அதிகம் பயன்படுத்தும் நாடுகளில், சில கைபேசி இயக்கர்கள், வருவாயைப் பெற முடியாத வகையில் தங்களது வசதிகள் பயன்படுத்துகின்றன என்ற கவலையைத் தெரிவித்துள்ளன. ஆகஸ்ட் 2005 இல், கென்யாவின் கைபேசி இயக்குர் ஒருவர் தினசரி நான்கு மில்லியன் தவறிய அழைப்புகள் தங்கள் வசதிகளில் வைக்கப்படுவதாக மதிப்பிட்டார். 2006 ஆம் ஆண்டில், இந்தியாவில் 20-25% கைபேசி அழைப்புகள் தவறவிட்ட அழைப்புகள் என்று தொழில் மதிப்பீடுகள் சுட்டிக்காட்டின. 2007 ஆம் ஆண்டில், இந்திய செல்லுலார் ஆபரேட்டர்கள் சங்கம் இந்திய கைபேசி வசதிகளில் தவறிய அழைப்புகளின் விளைவுகள் குறித்து ஒரு ஆய்வு நடத்துவதாக அறிவித்தது.
கேள்வி: தவறிய அழைப்பு - பதடி என்பது என்ன?
பதில்: " வாங்கிரி " அல்லது "ஒரு சுற்று மற்றும் வெட்டு" (ஜப்பானிய மொழி ワン切り இல் இருந்து) எனப்படும் மோசடியில் மோசடி நோக்கங்களுக்காக தவறிய அழைப்புகள் பயன்படுத்தப்பட்டுள்ளன. மோசடி செய்பவர் ஒரு சர்வதேச சிறப்புக் கட்டணத் தொலைபேசி எண்ணைப் பயன்படுத்தி தவறிய அழைப்பை விடுகிறார். தவறிய அழைப்பைப் பெற்றவர் அந்த எண்ணிற்கு திரும்ப அழைத்தால் அவருடைய எண்ணிற்கு சிறப்புக் கட்டணம் வசூல் செய்யப்பட்டுவிடும்.